paragraph_text: Tropske kišne šume (uvijek zelene prašume ili džungle) tvore ekosustave prilagođene toploj klimi. Osnovno obilježje ove klime su prosječna godišnja temperatura od 25°C s kolebanjima od 0,5-0,6°C između godina, i dnevnim temperaturnim amplitudama od 6-10°C. Pored toga, godišnja količina padalina je iznad 2.500 mm, pa više od sedam mjeseci godišnje vlada vlažna klima, kad je količina padalina veća od isparavanja.